**COMUNICAT DE PRESĂ**

Slobozia, martie 2023

Direcția Generală de Asistență Socială și Protecția Copilului (D.G.A.S.P.C.) Ialomița a organizat joi, 30 martie 2023, la sediul instituției din Slobozia, str. Constantin Dobrogeanu Gherea nr. 1, județul Ialomița, Conferința de închidere a proiectului **“VIP – PLUS „Voluntariat – Inițiative – Profesionalism pentru calitate în serviciile de zi destinate copiilor din comunitățile vulnerabile”*, cod PN1020,*** derulat prin Programul „Dezvoltare locală, reducerea sărăciei și creșterea incluziunii romilor”, Apelul “Creșterea incluziunii și abilitarea romilor”, alocarea tematică B – Dezvoltarea capacității centrelor existente, finanțat din Granturile SEE și Norvegiene 2014-2021 şi administrat de Fondul Român de Dezvoltare Socială.

Proiectul a fost implementat de D.G.A.S.P.C. Ialomița în parteneriat cu D.G.A.S.P.C. Arad, D.G.A.S.P.C. Buzău, D.G.A.S.P.C. Mureș și Centrul de Resurse și Informare pentru Profesiuni Sociale București (CRIPS), in perioada 01.01.2021 – 31.03.2023, durata implementării proiectului fiind de 27 de luni, iar valoarea totală a finanțării de 4.565.893 lei.

Obiectivul general al proiectului a fost reprezentat de creșterea șanselor de incluziune socială și o mai bună abilitare a copiilor și tinerilor de etnie romă și a familiilor acestora din comunități rurale și cartiere urbane defavorizate din județele Ialomita, Arad, Buzău și Mureș, asigurând dezvoltarea calității serviciilor acordate populației de etnie roma de către nouă (9) centre de zi care promovează modele de bune practici de abilitare, campanii de conștientizare și nondiscriminare, intervenția în rețea, munca în echipa și solidaritatea socială.

La Conferință au participat membrii echipei de implementare si reprezentanți ai autorităților județene și locale, ai centrelor de zi, ai partenerilor sociali și ai mass-media din județul Ialomița, precum și beneficiari direcți ai proiectului - părinții copiilor înscriși la centrele de zi din județul Ialomița implicate in proiect. Evenimentul s-a transmis și online, pe platforma zoom, dand posibilitatea participarii unui numar cat mai mare de persoane, fiind prezenti online reprezentantii Fondului Român de Dezvoltare Socială, ai partenerilor din municipiul București, județele Arad, Buzău, Mureș și ai invitaților acestora.

În cadrul Conferinței a fost realizată o descriere detaliată a activităților realizate în cadrul proiectului, precum și a rezultatelor obținute în urma derulării acestora, fiind subliniata plusvaloarea adusa de implementarea proiectului.

Astfel, pe parcursul celor 27 de luni, proiectul și-a adresat activitățile următoarelor categorii de persoane:

* **542 copii** înscriși în cadrul celor 9 centre de zi au beneficiat de activități de abilitare precum – remediere școlară, activități sportive, activități de educație pentru sănătate și distribuire de pachete cu produse alimentare, activități de cunoaștere și protejare a mediului, activități de socializare și intercunoaștere, activități de însușire a unor valori morale, vizitarea unor obiective turistice și a unor instituții publice, excursii și tabere;
* **309 părinți și membrii ai famililor** **copiilor beneficiari ai centrelor de zi** au fost implicați în activități de abilitare și au beneficiat de Campania de constientizare adresată persoanelor de etnie romă;
* **210 persoane de etnie romă**, în plus față de membrii ai familiilor copiilor din centrele de zi, au beneficiat de Campania de conștientizare;
* **60 de experți și lideri romi** au fost implicați în activitățile proiectului, beneficiind de seminarii de formare;
* **191 specialiști/voluntari** implicați în lucrul cu persoanele de etnie romă au beneficiat de activitățile proiectului (cursuri de formare/perfecționare);
* **323 membri ai comunității** aparținând populației majoritare au fost beneficiari ai Campaniei nondiscriminare.

Reprezentanții partenerilor, dar și persoanele prezente în sală au apreciat în mod pozitiv proiectul și rezultatele acestuia, concluzionând că efectele acestuia sunt vizibile în comunitățile în care a fost implementat, prin îmbunătățirea serviciilor centrelor de zi, a calității vieții copiilor beneficiari ai acestor centre și a familiilor lor, prin diminuarea discriminării și creșterea gradului de incluziune socială a populației de etnie romă.

Mai multe informații despre proiect pot fi solicitate la Direcția Generală de Asistență Socială și Protecția Copilului Ialomița, Tel/fax : 0243/231088, email: office@dpcialomita.ro, persoana de contact: Paul Marcu, manager de proiect.

[www.eeagrants.ro](http://www.eeagrants.ro/) [www.frds.ro](http://www.frds.ro/)